stanford-oval/wikipedia huggingface dataset:
Goottilainen romaani
Kirjallisuutta

Railo, Eino: Haamulinna. Aineistohistoriallinen tutkimus Englannin kauhuromantiikasta.  (Väitöskirja)  Omakustanne, 1925.
Kauhukirjailija William Beckford rakennutti kodikseen hylätyn luostarin.
Kuvitusta Nikolai Gogolin kauhutarinaan Вий (1835). Kuva vuodelta 1901.
Mary Shelleyn Frankenstein. Uusi Prometheus (1831) on romantiikan ajan tunnetuin goottilainen romaani.
Kauhulehti Weird Tales julkaisi goottilaista kirjallisuutta 1900-luvun alussa, jolloin lajityypin suosio oli pohjamudissa.
Conrad Bonnevie-Svendsen

| Conrad Bonnevie-Svendsen |
| --- | --- |
 Bonnevie-Svendsen vuonna 1952.
Salkuton ministeri Norjan kirkkoministeriössä
 Gerhardsenin I hallitus 25. kesäkuuta 1945 – 5. marraskuuta 1945  
Edeltäjä:  virka perustettu
Seuraaja:  virka lakkautettu
Henkilötiedot
Syntynyt: 11. huhtikuuta 1898 Kristiania, Norja
Kuollut: 12. kesäkuuta 1983 (85 vuotta) Oslo, Norja
Ammatti:  pappi
Tiedot
Puolue:  sitoutumaton
Conrad Bonnevie-Svendsen (11. huhtikuuta 1898 Kristiania – 12. kesäkuuta 1983 Oslo) oli norjalainen pappi ja yksi saksalaismiehityksen vastaisen vastarintaliikkeen johtajista. Sodan jälkeen hän toimi salkuttomana ministerinä kirkkoministeriössä kesäkuusta marraskuuhun 1945.
Aiheesta muualla

Kuvia tai muita tiedostoja aiheesta Conrad Bonnevie-Svendsen Wikimedia Commonsissa
Copa Airlines Colombia

| Copa Airlines Colombia |
| --- | --- |
 IATA: P5  –  ICAO: RPB 
Kutsukoodi:  AEROREPUBLICA
Perustettu:  1992
Laivaston koko:  15 (2015)
Kohteiden määrä:  13 (2008)
Solmukohdat:  Bogotá
Emoyhtiö:  Copa Holdings (NYSE: CPA)
Kotipaikka:  Bogotá
Kanta-asiakasohjelma:  OnePass
Allianssi:  Star Alliance (liitännäisjäsen)
Avainhenkilö(t):  Roberto Junguito (tj)
Yhtiön sivut:  http://www.aerorepublica.com/
AeroRepública (operoi nimellä Copa Airlines Colombia) on kolumbialainen lentoyhtiö, joka lentää reittiliikennettä Kolumbiassa sekä Kolumbiasta Väli- ja Etelä-Amerikkaan sekä Eurooppaan. Yhtiöllä on myös charterlentoja Väli- ja Etelä-Amerikkaan. AeroRepública on Kolumbian toiseksi suuri lentoyhtiö. Yhtiö on 90-prosenttisesti panamalaisen Copa Airlinesin omistama.
AeroRepúblican Embraer 190.
Laivasto

Copa Airlines Colombian laivasto koostui seuraavista lentokoneista (heinäkuu 2015):
1 Boeing 737-700
14 Embraer 190
Chipinge

| Chipinge |
| --- | --- |
 Chipinge
 Koordinaatit: 20°11′30″S, 32°37′10″E 
Valtio:   Zimbabwe
Maakunta:  Manicamaa
Piiri:  Chipingen piiri
Väkiluku (2012):  25 675
Aikavyöhyke:  UTC+2
Infobox OKVirheellinen NIMI-arvo: 
Chipinge on pieni kaupunki Zimbabwessa ja se muodostaa Chipingen piirin kaupunkialueen. Vuoden 2012 tietojen mukaan kaupungissa oli 25675 asukasta. Kaupungin ympärillä on useita kylämäisiä asutusalueita sekä maanviljelysalueita.
Kaupungissa on ollut tyytymättömyyttä kaupungin hallintoa kohtaan kaupungin palveluiden huonosta hoidosta johtuen.
Dallas Eakins

Eakins, 2023
Dallas Franklin Eakins (s. 27. helmikuuta 1967 Dade City, Florida) on yhdysvaltalainen jääkiekkovalmentaja ja entinen jääkiekkopuolustaja.
Eakins pelasi omalla pelaajaurallaan 120 NHL-ottelua, eikä tehnyt niissä yhtään maalia. Lopetettuaan uransa vuonna 2004 hän siirtyi valmennuspuolelle, ensin AHL-joukkue Toronto Marliesin apuvalmentajaksi.
Vuonna 2009 Eakins nostettiin Marliesin päävalmentajaksi, ja Edmonton Oilers palkkasi hänet uudeksi päävalmentajakseen hyvissä ajoin ennen kauden 2013–2014 alkua. Eakins sai lähtöpassit Edmontonista joulukuun puolivälissä 2014, kun joukkue jakoi koko NHL:n viimeistä sijaa Carolina Hurricanesin kanssa. Kesäkuussa 2015 Anaheim Ducks nimesi Eakinsin AHL-joukkueensa San Diego Gullsin päävalmentajaksi. Kesäkuussa 2019 Anaheim Ducksin organisaatio nimesi Eakinsin NHL-joukkueensa päävalmentajaksi. Huhtikuussa 2022 Ducks käytti Eakinsin sopimuksessa olleen option kaudesta 2022-2023.
Muuta

Eakins on naimisissa kanadalaisen näyttelijän Ingrid Kavelaarsin kanssa.
Dante Lafranconi

Dante Lafranconi
Dante Lafranconi (s. 10. maaliskuuta 1940 Mandello del Lario) on italialainen roomalaiskatolinen piispa. Hänet vihittiin papiksi Comon hiippakuntaan 28. kesäkuuta 1964 ja nimitettiin Savona-Nolin hiippakunnan piispaksi 7. joulukuuta 1991. Piispaksi vihkiminen seurasi 25. tammikuuta 1992. Pääkonsekraattorina toimi Alessandro Maggiolini, jota avustivat Franco Festorazzi ja Teresio Ferraroni.
Lafranconi sai 8. syyskuuta 2001 nimityksen Cremonan piispaksi, jonka virkaan hänet asetettiin 4. marraskuuta.
Christoffer Sedoff

| Christoffer Sedoff> Henkilötiedot |
| --- | --- |
Syntynyt: 20. helmikuuta 2002 (ikä 22) Helsinki, Suomi
Kansalaisuus:   Suomi
Jääkiekkoilija
Lempinimi:  Toffe
Pelipaikka:  puolustaja
Maila:  vasen
Pituus:  186 cm
Paino:  89 kg
Seura
Seura (P):  Vegas Golden Knights
Sarja:  NHL
Nyk. seura:  Henderson Silver Knights (AHL)
Pelinumero:  4
Pelaajaura
Pääsarjaura:  2021–
Aik. seurat:  FPS (Mestis)   SaiPa (SML)
Christoffer Sedoff (s. 20. helmikuuta 2002 Helsinki) on suomalainen jääkiekkopuolustaja, joka pelaa AHL-joukkue Henderson Silver Knightsissa. Sedoffilla on tulokassopimus NHL-seura Vegas Golden Knightsin kanssa.
Ura > Seuraura

Sedoff on Helsingin IFK:n kasvatti. Hän oli kaudella 2016–2017 joukkueensa tehokkain puolustaja sekä C-nuorten SM-karsinnoissa tehoilla 7+16=23 että C-nuorten SM-sarjassa tehoilla 4+11=15. Sedoff voitti kauden päätteeksi C-nuorten Suomenmestaruuden. Hänet palkittiin sarjan parhaana puolustajana Ilpo Koskela -palkinnolla ja vuoden tulokkaana Timo Jutila -palkinnolla sekä valittiin tähdistökentälliseen. Kaudella 2017–2018 Sedoff oli neljällä osumallaan HIFK:n B-nuorten eniten maaleja tehnyt puolustaja suurimman osan kaudestaan A-nuorissa pelanneen Axel Rindellin kanssa. Hän voitti kauden päätteeksi B-nuorten Suomenmestaruuden ja Sedoff valittiin sarjan toiseen tähdistökentälliseen. Kauden 2018–2019 hän pelasi 16-vuotiaana kokonaan HIFK:n A-nuorissa.
WHL-joukkue Red Deer Rebels varasi Sedoffin 25. pelaajana CHL:n varaustilaisuudessa 2019. Hän siirtyi joukkueeseen kaudeksi 2019–2020. Sedoff teki tulokaskaudellaan 61 runkosarjaottelussa tehot 5+14=19. Rebels palkitsi hänet kauden päätteeksi joukkueensa vuoden tulokkaana. Elokuussa 2020 seura lainasi Sedoffin toistaiseksi voimassa olevalla sopimuksella HIFK:n U20-junioreihin, kunnes WHL-kausi 2020–2021 käynnistyy. Syyskuussa hän siirtyi alustavasti kahden kuukauden mittaisella sopimuksella lainalle Mestis-joukkue Forssan Palloseuraan. Sedoff pelasi siellä seitsemän ottelua tehden yhden syöttöpisteen. Tammikuussa 2021 hän siirtyi toistaiseksi voimassa olevalla lainasopimuksella SM-liigajoukkue Saimaan Palloon. SaiPalla on mahdollisuus jatkaa Sedoffin sopimusta kauden loppuun. Hän teki liigadebyyttinsä näin olleen 22. tammikuuta 2021 vieraissa Pelicansia vastaan. Sedoff merkittiin SaiPan kakkospuolustajapariin Joel Olkkosen viereen. Hän sai ottelussa jääaikaa 15.37 minuuttia ja Sedoff keräsi teholukeman –1. Hän otti hieman yllättäen paikan SaiPan ykköspuolustajaparista ja pelasi kaikkiaan 26 runkosarjaottelua tehden kaksi syöttöpistettä.
Kaudeksi 2021–2022 Sedoff palasi Red Deer Rebelsin WHL-joukkueen vahvuuteen. Hänet nimettiin joukkueen varakapteeniksi. Sedoff oli Rebelsin tehokkain puolustaja ja kolmanneksi paras pistemies tehoilla 7+54=61, joilla hän jakoi koko liigan puolustajien pistepörssin seitsemännen sijan Regina Patsin Ryker Evansin kanssa. Sedoff valittiin kauden päätteeksi WHL:n keskisen divisioonan ensimmäiseen tähdistökentälliseen.
Maaliskuussa 2023 NHL-varaamaton Sedoff teki kolmivuotisen tulokassopimuksen Vegas Golden Knightsin kanssa.
Ura > Maajoukkueura

Sedoff pelasi alle 18-vuotiaiden Hlinka Gretzky Cupissa vuonna 2018. Hän edusti myös Suomen alle 17-vuotiaiden maajoukkuetta World U-17 Hockey Challengessa vuonna 2018 voittaen hopeaa sekä Euroopan nuorten olympiafestivaaleilla vuonna 2019, jolloin Sedoff voitti pronssia. Yhteensä hän on pelannut viisi nuorten ja 28 poikien maaottelua.
Sedoff valittiin Pohjola-leirin parhaaksi pelaajaksi ja tähdistökentälliseen vuonna 2017.
Pelityyli

Sedoff on kuvaillut itseään hyvin liikkuvaksi kahden suunnan puolustajaksi, joka on hyvä syöttämään.
Muuta

Sedoffin isoveli Franz pelaa hyökkääjänä Suomi-sarjajoukkue Porvoo Huntersissa.
Charlie Davies

| 0 | 1 | 2 |
| --- | --- | --- |

Henkilötiedot
Koko nimi: Charles Desmond Davies
Syntymäaika: 25. kesäkuuta 1986 (ikä 38)
Syntymäpaikka: Manchester, New Hampshire, Yhdysvallat
Pelipaikka: hyökkääjä
Pituus: 178 senttimetriä
Seura
Seura:  New England Revolution
Pelinumero: 9
Seurat
| Vuodet | Seura | O (M) |
| 2006 2007–2009 2009- |  Westchester Flames  Hammarby IF  FC Sochaux | 9 (6) 56 (21) |
Maajoukkue
| 2007– |  Yhdysvallat | 10 (2) |
 Seurajoukkueuran tilastot kattavat vain kansalliset sarjat, päivitetty 29. kesäkuuta 2009.  Maajoukkueuran tilastot päivitetty 29. kesäkuuta 2009.
Charlie Davies (s. 25. kesäkuuta 1986 Manchester, New Hampshire, Yhdysvallat) on yhdysvaltalainen jalkapalloilija, pelipaikaltaan hyökkääjä. Hän edustaa Ligue 1 :n FC Sochaux:ta ja Yhdysvaltain maajoukkuetta.
Davies loukkaantui vakavasti auto-onnettomuudessa Virginiassa 14. lokakuuta 2009. Hän oli matkustajana autossa, joka suistui tieltä aamuyöllä. Onnettomuudessa sai surmansa matkustajana ollut 22-vuotias nainen. Daviesille tehtiin välittömästi hätäleikkaus ja hän lienee sivussa pelikentiltä vähintään vuoden.
Seurajoukkueura

Davies kävi toisen asteen Brooks School -yksityiskoulua ja sieltä valmistuttuaan opiskeli Boston Collegessä, jonka jalkapallojoukkueessa Eaglesissä hän pelasi kolmen kauden ajan NCAA-yliopistosarjaa. College-vuosinaan hän pelasi myös USL Premier Development Leaguen Westchester Flamesissä. Hän päätti jättää opinnot kolmannen college-vuoden jälkeen ja ryhtyä ammattilaisjalkapalloilijaksi.
Davies siirtyi Ruotsin Allsvenskanin Hammarbyhyn kaudeksi 2007. Ensimmäisellä kaudellaan hänellä oli ongelmia maalinteossa, ja hän sai peliaikaa epäsäännöllisesti avauskokoonpanossa ja vaihtopenkin kautta. Ensimmäisen maalinsa hän teki färsaarelaista KÍ:tä vastaan Intertoto Cupin ottelussa, mutta Allsvenskanissa maalitili oli edelleen avaamatta. Lopulta kauden 2007 viimeisessä ottelussa hän teki hattutempun GAISia vastaan.
Todellisen läpimurtonsa Davies teki Hammarbyssä kaudella 2008. Hän pelasi 27 ottelussa, joista 25 hän oli avauskokoonpanossa, ja viimeisteli 14 maalia.
Heinäkuussa 2009 Davies siirtyi Ranskan Ligue 1:n Sochauxin joukkueeseen.
Maajoukkueura

Davies pelasi Yhdysvaltain alle 18-, 20- ja 23-vuotiaiden maajoukkueissa. Jälkimmäisen kanssa hän osallistui Pekingin olympialaisten jalkapalloturnaukseen.
Yhdysvaltain maajoukkueessa Davies debytoi 2. kesäkuuta 2007 ottelussa Kiinaa vastaan. Hän kuului joukkueen kokoonpanoon vuoden 2007 Copa Américassa ja vuoden 2009 Maanosaliittojen cupissa.
Aiheesta muualla

Charlie Davies Hammarbyn sivustolla (Arkistoitu – Internet Archive) (ruotsiksi)
Charlie Davies Ruotsin jalkapalloliiton sivustolla (ruotsiksi)
Charlie Davies Yhdysvaltain jalkapalloliiton sivustolla (Arkistoitu – Internet Archive) (englanniksi)
Yhdysvaltain joukkue – Maanosaliittojen cup 2009
1 Howard |
2 Bornstein |
3 Bocanegra |
4 Casey |
5 Onyewu |
6 Pearce |
7 Beasley |
8 Dempsey |
9 Davies |
10 Donovan |
11 Wynne |
12 Bradley |
13 Clark |
14 Califf  |
15 DeMerit |
16 Kljestan |
17 Altidore |
18 Guzan |
19 Adu |
20 Torres |
21 Spector |
22 Feilhaber |
23 Robles |
Valmentaja Bob Bradley
Cynthia Carroll

Cynthia Carroll helmikuussa 2009.
Cynthia Carroll (s. 13. marraskuuta 1956 Philadelphia, New Jersey, Yhdysvallat) on yhdysvaltalainen yritysjohtaja. Hänestä tuli vuonna 2007 maailman neljänneksi suurimman kaivosyhtiö Anglo Americanin toimitusjohtaja. Hänet valittiin samana vuonna talouslehti Forbesin maailman vaikutusvaltaisimpien naisten joukkoon. Caroll erosi virasta vuonna 2012 sen vaativuuden vuoksi.
Cynthia Denzler

Denzler kantamassa Kolumbian lippua Vancouverin olympialaisten avajaisissa 2010
Cynthia Jennifer "Cici" Denzler (s. 12. toukokuuta 1983 Santa Ana, Yhdysvallat) on kolumbialainen alppihiihtäjä. Hän edusti kauteen 2007–2008 asti Yhdysvaltoja.
Denzler osallistui MM-kisoihin ensimmäistä kertaa vuonna 2009. Tuolloin hän osallistui sekä pujotteluun että suurpujotteluun, mutta keskeytti molemmissa jo ensimmäisellä kierroksella. Denzler oli Kolumbian ainoa kilpailija ja toimi täten myös maansa lipunkantajana Vancouverin olympialaisissa 2010. Hän oli kisoissa pujottelun 51., mutta keskeytti suurpujottelussa.
Chris Hughes

| Chris Hughes |
| --- | --- |

Henkilötiedot
Syntynyt: 26. marraskuuta 1983 (ikä 40) Hickory, Pohjois-Carolina, Yhdysvallat
Vanhemmat:  Arlen Hughes ja Brenda Hughes
Puoliso:  Sean Eldridge
Aiheesta muualla
Kotisivu
Chris Hughes (s. 26. marraskuuta 1983 Hickory, Pohjois-Carolina, Yhdysvallat) on yhdysvaltalainen yrittäjä. Hän oli mukana perustamassa Facebookia. Hughes osti The New Republic -lehden vuonna 2012 ja toimii sen kustantajana ja päätoimittajana.
Nuoruus ja koulutus

Chris Hughes kasvoi Hickoryssa Pohjois-Carolinassa﻿ paperimyyjä Arlen ”Ray” Hughesin ja opettaja Brenda Hughesin ainoana lapsena. Hänet kasvatettiin evankelisluterilaiseksi. Hughes valmistui ylioppilaaksi Phillips Academysta Andoverista Massachusettsista. Vuonna 2006 hän sai valmiiksi Bachelor of Arts -tutkinnon Harvardin yliopistosta pääaineinaan historia ja kirjallisuus.
Ura

Chris Hughes oli mukana perustamassa Facebookia yhdessä Harvardin yliopiston kämppäkavereidensa Mark Zuckerbergin, Dustin Moskovitzin ja Eduardo Saverinin kanssa. Hughes oli aluksi Facebookin tiedottaja ja myöhemmin muutettuaan Palo Altoon työskenteli sen tuotantotiimissä.
Hughes toimi Barack Obaman vuoden 2008 presidentinvaalikampanjan verkkokampanjoinnin koordinaattorina ja tuotti My.BarackObama.com-sivuston, joka oli kampanjan sosiaalinen verkostoitumissivusto.
Maaliskuussa 2009 Hughes nimitettiin cambridgeläisen pääomasijoitusyhtiö General Catalyst Partnersin residenssiyrittäjäksi.
Hughes oli voittoatavoittelemattoman sosiaalisen median järjestön Jumon perustaja ja johtaja. Vuonna 2010 perustetun Jumon tarkoitus oli ”auttaa ihmisiä löytämään tapoja auttaa maailmaa”. Syksyllä 2011 Jumo yhdistyi GOOD-palvelun kanssa.
Heinäkuussa 2010 UNAIDS (Joint United Nations Programme on HIV and AIDS) nimitti Hughesin 17-jäseniseen ”korkean tason komissioon”, johon kuuluu tunnettuja poliitikkoja, yritysjohtajia, ihmisoikeusaktivisteja ja tutkijoita. Tulevana vuonna komission jäsenet käyttävät vaikutusvaltaansa kampanjassa, jonka tavoitteena on kerätä tukea tehokkaille HIV:ta ehkäiseville ohjelmille.
Hughes on myös kutsuttu Bilderberg-ryhmään ja hän osallistui Bilderberg-konferenssiin Sankt Moritzissa Sveitsissä vuonna 2011.
Maaliskuussa 2012 Hughes osti valtaosan The New Republic -lehdestä ja ryhtyi sen kustantajaksi ja päätoimittajaksi.
Yksityiselämä

Chris Hughes on avoimesti homoseksuaali. Hän on naimisissa Freedom to Marry -liikkeen poliittisen sihteerin Sean Eldridgen kanssa.
Aiheesta muualla

Kuvia tai muita tiedostoja aiheesta Chris Hughes Wikimedia Commonsissa
Chris Hughes Facebookissa
Chevrolet Avalanche

| Chevrolet Avalanche |
| --- | --- |
 Toisen sukupolven Chevrolet Avalanche
Valmistustiedot
Valmistusmaa:   Meksiko
Valmistaja:  Chevrolet
Konserni:  General Motors
Valmistusvuodet:  2001-2013
Korimalli:  4-ovinen lava-auto
Teknisesti samankaltaisia:  Cadillac Escalade EXT
Vetotapa:  takaveto neliveto
Chevrolet Avalanche on lava-auto jota General Motors valmisti Chevrolet-divisioonan alla. Auton valmistus alkoi syyskuussa 2001 ja se päättyi huhtikuussa 2013.
Sukupolvet

Ensimmäinen sukupolvi.
Toinen sukupolvi.
Myyntiluvut

| Vuodet | Myyntiluvut Yhdysvalloissa |
| --- | --- |
2001: 52 955
2002: 89 372
2003: 93 482
2004: 80 566
2005: 63 186
2006: 57 076
2007: 55 550
2008: 35 003
2009: 16 432
2010: 20 515
2011: 20 088
2012: 23 995
2013: 16 986
Corry Evans

Corry Evans
Corry John Evans (s. 30. heinäkuuta 1990) on pohjoisirlantilainen jalkapalloilija, joka pelaa keskikenttäpelaajana. Hän edustaa Englannin mestaruussarjassa pelaavaa Sunderlandia.
Evans on Manchester Unitedin kasvatti, muttei pelannut seuran edustusjoukkueessa yhtään ottelua. Hän pelasi yhden liigaottelun ollessaan lainalla Englannin ykkösliigan Carlislessa syksyllä 2010. Kevätkauden 2011 hän oli lainalla Hull Cityssä ja siirto vakinaistettiin seuraavana kesänä. Hän pelasi Hullissa kaikkiaan 93 mestaruussarjaottelua ja teki kuusi maalia.
Evans siirtyi vajaan miljoonan euron siirtosummalla Blackburn Roversiin kesällä 2013. Hän pelasi seurassa kauden 2020–2021 loppuun mennessä 206 liigaottelua, joissa hän teki neljä maalia.
Evans on pelannut vuodesta 2009 alkaen Pohjois-Irlannin maajoukkueessa 69 maaottelua ja tehnyt kaksi maalia. Hän oli avauskokoonpanossa kolmessa Pohjois-Irlannin ottelussa EM-kilpailuissa 2016. Hän on pelannut 15 MM- ja 22 EM-karsintaottelua. (tilanne heinäkuun 2022 lopussa)
Corry Evansin veli on jalkapalloilija Jonny Evans.
Chris Holmes

Chris Holmes esiintymässä Tampereella 3. huhtikuuta 2014.
Chris Holmes (s. 23. kesäkuuta 1958 Glendale, Kalifornia) on yhdysvaltalainen kitaristi ja soolourallaan myös laulaja. Parhaiten hänet tunnetaan heavy metal -yhtye W.A.S.P.:n soolokitaristina. Hän oli toinen yhtyeen ensimmäisten vuosien avainhenkilöistä Blackie Lawlessin ohella. Kuuluisan, mutta mahdollisesti perättömän, tarinan mukaan Lawless huomasi Holmesin jättämän ilmoituksen kitaristista Hustler-lehden ”Beaver Hunt” -osiossa.
Ura

Ennen W.A.S.P:iin liittymistä Holmes soitti yhtyeissä Buster Savage, LAX ja Slave.
Holmes oli W.A.S.P:n jäsen vuodesta 1982 alkaen, kunnes hänen ja yhtyeen tiet erkanivat vuonna 1990, jolloin Holmes aikoi perustaa oman yhtyeensä Psycho Squadin. Holmes kuitenkin liittyi takaisin W.A.S.P.:iin vuonna 1996 ja pysyi sen kitaristina vuoteen 2001 asti. Melko pian tämän jälkeen Holmes oli mukana erilaisissa yhtyeissä, kuten ystävänsä ja W.A.S.P:n alkuaikojen kokoonpanossa mukana olleen Randy Piperin Animal-yhtyeen kiertueella vuonna 2003.
26. marraskuuta 2012 Holmes julkaisi ensimmäisen soololevynsä Nothing to Lose. Holmes laulaa levyn kappaleet itse ja soittaa levyllä kitaraa. Rumpuja levyllä soittaa Motörheadin entinen rumpali Phil Taylor, vaikka hän oli vuoteen 2012 mennessä jo lopettanut aktiiviuransa muusikkona.
Toukokuussa 2015 julkaistiin Holmesin toinen soololevy Shitting Bricks ja Holmesin uusi yhtye Mean Man aloitti keikkailun. Myöhemmin kokoonpanon nimi on kirjoitettu monikkomuodossa Chris Holmes & The Mean Men. Ensimmäinen keikka oli levynjulkaisupäivänä 2. toukokuuta 2015 Ranskan Nantesissa.
Holmesin kahden ensimmäisen soololevyn materiaalia sisältävä kokoelmalevy C.H.P. julkaistiin 25. maaliskuuta 2016. Kokoelmalla on myös kaksi live-äänitystä.
Vuonna 2018 äänitettiin EP Under the Influence, jonka Chris Holmes tuotti yhdessä vaimonsa Catherine Sarah Holmesin kanssa. Under the Influence julkaistiin joulukuussa 2018.
Antoine de Montremy ja Laurent Hart ovat suunnitelleet ja ohjanneet Holmesista kertovan dokumenttielokuvan Mean Man: The Story of Chris Holmes, joka julkaistiin tammikuussa 2021. Elokuvaprojekti alkoi jo vuonna 2014.
Vuoden 2021 syksyllä julkaistiin Holmesin soolouran kolmas studiolevy Unbearable Influences.
Yksityiselämä

Chris Holmes meni naimisiin Catherine Sarah Holmesin kanssa elokuussa 2012 noin seitsemän kuukauden yhdessäolon jälkeen.
Vuonna 2014 Chris Holmes ja hänen vaimonsa Catherine Sarah Holmes asuivat muutamien kuukausien ajan Porvoossa. Tuona aikana Chris Holmes esiintyi suomalaiskaupungeissa klubikeikoilla Baton Rogue Morguen kanssa ja vieraili myös Domination Blackin singlellä ja musiikkivideolla ”Master of Deception”. Holmes kuitenkin kyllästyi varsin pian siihen, että Baton Rogue Morgue halusi soittaa vanhoja W.A.S.P.-klassikoita Holmesin uuden materiaalin asemesta. Kesällä 2014 Holmesin pariskunta muutti Catherine Sarah Holmesin kotimaahan Ranskaan.
Holmes on perustellut muuttoa pois Yhdysvalloista sillä, ettei heavy metal ollut suosittua Yhdysvalloissa enää 2010-luvulla. Holmesin näkemys: ”Ellei artisti ole minun vastakohtani, kuten vaikkapa hip hop -muusikko tai räppäri, hän ei myy enää levyjä Yhdysvalloissa. Rock-lehtiäkään ei siellä enää ole. Mustien kulttuuri on tuonut hip hopin valkoisille lapsille.”
Diskografia > W.A.S.P.

W.A.S.P. (1984)
The Last Command (1985)
Inside the Electric Circus (1986)
Live...In the Raw (1987) (live)
The Headless Children (1989)
Kill Fuck Die (1997)
Double Live Assassins (1998) (live)
Helldorado (1999)
The Sting (2000) (live)
Unholy Terror (2001)
Diskografia > Sooloura

Nothing to Lose (26.11.2012)
Shitting Bricks (2.5.2015)
C.H.P. (25.3.2016) (kokoelma)
Under the Influence (2.12.2018) (EP)
Unbearable Influences (26.9.2021)
Copa ASOBAL

Copa ASOBAL on vuosittain järjestettevä espanjalainen käsipalloturnaus, johon saavat osallistua maan pääsarjan Liga ASOBALin kuluvan kauden kolme kärkijoukkuetta sekä turnausta isännöivä joukkue. Joukkueet pelaavat kerran muita vastaan ja näin jokaiselle kertyy kolme peliä.
Turnauksen menestynein seura on FC Barcelona, jolla on 16 mestaruutta.
Mestarit

| 0 | 1 | 2 | 3 |
| --- | --- | --- | --- |
|  1990–1991 – Teka Sandander  1991–1992 – Teka Sandander  1992–1993 – Elgorriaga Bidasoa  1993–1994 – BM Granollers  1994–1995 – FC Barcelona  1995–1996 – FC Barcelona  1996–1997 – Caja Cantabria  1997–1998 – Caja Cantabria  1998–1999 – Ademar Leon  1999–2000 – FC Barcelona  |  2000–2001 – FC Barcelona  2001–2002 – FC Barcelona  2002–2003 – BM Valladolid  2003–2004 – BM Ciudad Real  2004–2005 – BM Ciudad Real  2005–2006 – BM Ciudad Real  2006–2007 – BM Ciudad Real  2007–2008 – BM Ciudad Real  2008–2009 – Ademar Leon  2009–2010 – FC Barcelona  |  2010–2011 – BM Ciudad Real  2011–2012 – FC Barcelona  2012–2013 – FC Barcelona  2013–2014 – FC Barcelona  2014–2015 – FC Barcelona  2015–2016 – FC Barcelona  2016–2017 – FC Barcelona  2017–2018 – FC Barcelona  2018–2019 – FC Barcelona  2019–2020 – FC Barcelona  |  2020–2021 – FC Barcelona  |
Aiheesta muualla

Copa ASOBAL Liga ASOBAL (espanjaksi)
Corse-du-Sud

Corse-du-Sud oli Välimeressä sijaitsevan Korsikan saaren eteläosasta koostuva departementti Ranskassa. Departementti muodostettiin 15. syyskuuta vuonna 1975, jolloin Corsen departementti jaettiin Haute-Corsen ja Corse-du-Sudin departementteihin. Corse-du-Sudin alue vastaa vuosina 1793–1811 toimineen Liamonen departementin aluetta.
Corse-du-Sudin asukasluku vuonna 2006 oli 135 718. Pinta-alaltaan se on 4 014 neliökilometrin suuruinen, ja asukastiheys oli 33,8 asukasta neliökilometrillä. Departementissa sijaitsee kaksi kaupunkia, Ajaccio ja Sartène. Ajaccio oli koko Korsikan pääkaupunki.
Korsikan aluevaalien jälkeen 1. tammikuuta 2018 Corse-du-Sudin departamentti yhdistyi pohjoisen Haute-Corseen kanssa yhdeksi Corsen departamentiksi.
Aiheesta muualla

Conseil Général de la Corse du Sud (Arkistoitu – Internet Archive)
Coors Brewing Company

Logo.
Coors Brewing Company kuuluu alueellisena panimona maailman viidenneksi suurimpaan panimoyritykseen Molson Coors Brewing Company. Yhdysvalloissa Coors on maan kolmanneksi suurin panimo Se on Adolph Coors Companyn suurin tytäryhtiö.
Kaksi Saksasta tullutta siirtolaista, Adolph Coors ja Jacob Schueler, perusti 1873 panimon Goldeniin Coloradoon. Coors osti  1880 yhtiökumppaninsa osuuden. Aikojen kuluessa Coorsin oluesta muodostui paikallisuutensa ja toisaalta lainsäädännön vuoksi itävaltioiden popkulttuurissa jonkinlainen ikoni, niin että aiheesta tehtiin 1977 jopa elokuva, Smokey and the Bandit. Elokuva ei sikäli perustu todellisuuteen, että oluen kuljettaminen osavaltion rajan yli ei ollut lainvastaista.
Yritys sulautui  2004 kanadalaiseen olutpanimoon Molsoniin, jolloin uudeksi nimeksi tuli Molson Coors Brewing Company.
Coorsin suku on osallistunut Yhdysvaltojen politiikkaan konservatiivisella puolella. Yrityksen työntekijät lakkoilivat 1977, mikä sai paljon julkista huomiota, sillä sen seurauksena työntekijöistä, lopulta 500 jäi pois ja loput työntekijät irtosivat ammattiliitosta. Yritys joutui kymmeneksi vuodeksi ammattiliiton boikottiin, ja sen myynti laski merkittävästi.